गिद्दी | स्वामी विवेकानंद लायंस क्लब बलसगरा ने पंचायत सचिवालय में एक प्रतिभा सम्मान समारोह आयोजित किया। समारोह में मुख्य अतिथि मांडू भाग दो जिप सदस्य सह भाजयुमो नेता दुष्यंत पटेल ने 10वीं व 12वीं के सफल छात्र-छात्राओं को सम्मानित किया। साथ ही लगाए गए रक्त दान शिविर में लायंस क्लब के 8 सदस्यों ने रेड क्राॅस सोसाइटी हजारीबाग को रक्तदान किया। कार्यक्रम का संचालन अमित कुमार महतो ने किया। इस अवसर पर उपमुखिया पूनम देवी, नरेंद्र कुमार, अजय कुमार, किशोर कुमार, राजकमल राज, ओमप्रकाश महतो, सतीश कुमार, मनीष पटेल, मनीष प्रजापति, श्रवण कुमार, शिशुपाल कुमार, पवन कुमार, आजाद कुमार, राज कुमार, मनोज महतो आदि मौजूद थे।